|  |  |  |  |  |  |
| --- | --- | --- | --- | --- | --- |
| **Rapporterende enhet:** | **Helsam** | **Rapportert av:** | **Terje P. Hagen**  **Knut Tore Stokke** | **Periode:**  **T3 - 2020** |  |

# Rapportering om forlengelse rekrutteringsstillinger som følge av COVID-19 Helsam

### Oversikt over innvilgede/søkte forlengelser

|  |  |  |  |  |
| --- | --- | --- | --- | --- |
|  | **Innvilgede forlengelser** | | **Søknader i prosess** | |
| **Finansieringskilde** | Antall ansatte | Sum månedsverk | Antall ansatte | Sum månedsverk |
| PhD |  |  |  |  |
| UiO-bevilgning | 11 | 23 |  |  |
| NFR | 18 | 30,5 |  |  |
| EU og private | 26 | 25 |  |  |
| Andre | 2 | 5 |  |  |
| *Sum PhD* | *51* | *83,5* |  |  |
| PostDoc |  |  |  |  |
| UiO-bevilgning |  |  |  |  |
| NFR |  |  |  |  |
| EU og private |  |  |  |  |
| Andre |  |  |  |  |
| *Sum PostDoc* |  |  |  |  |

### Vurderinger

Ved Helsam ble det samlet inn oversikt over forsinkede stipendiater uavhengig av finansiering i forbindelse med innrapporteringen til NFR i sommer.

Ettersom instituttet ikke hadde noen postdoc med sluttdato før 12. september 2020 ble ingen postdoc vurdert for søknad om forlengelse i NFR-prosessen.

Helsam har vært opptatt av en likebehandling av alle i samme ansattgruppe. Når det ble klart at NFR innvilget alle innsendte søknader om forlengelse, og det ble gitt en særskilt bevilgning for forlengelser av stipendiater med finansiering fra EU og private, la instituttet til grunn at de samme prinsippene måtte legges til grunn for alle stipendiater. Vi fremmet en sak for vårt tilsettingsutvalg om å innvilge forlengelse av alle som hadde rapportert om særskilt forsinkelse i sommer uavhengig av finansiering av prosjektet deres. Det er gitt forlengelser for inntil 4 måneder. I tillegg ble det foreslått å gi en flat forlengelse av alle andre stipendiater med 3 ukesverk for de som hadde mer enn to år igjen til sluttdato og 4 ukesverk for de som hadde mindre enn to år igjen. Saken ble vedtatt i tilsettingsutvalget i desember så vi anser den for ferdigbehandlet selv om ikke alle forlengelsene er effektuert av personal ennå. Stipendiater tilsatt etter august har ikke blitt inkludert i ordningen da vi legger til grunn at de verken ble rammet av nedstengningen i vår eller at det har startet i prosjekter som planlegger for en datainnsamling som ikke er gjennomførbar under pandemien.

Gjennom disse grepene har Helsam disponert den ekstra tildelingen som ble gitt til de som var finansiert fra EU og private, og instituttet har i tillegg forpliktet ca tre årsverk av egne midler inn i forlengelser av stipendiater.

Det er to hovedårsaker som ligger bak forsinkelsene til stipendiatene; mangelfullt utrustede hjemmekontor og forsinkelser knyttet til datainnsamling. Noen få prosjekter som hadde planlagt datainnsamling gjennom feltarbeid i utlandet er blitt særlig hardt rammet, og har til dels hatt behov for større prosjektrevisjoner. Også prosjekter med datainnsamling i helsetjenestene i Norge er rammet ettersom det har vært store begrensninger i tilgangen til tjenestene Vi vurderer behovet for å innvilge mer enn 4 måneders forlengelse for 4 stipendiater knyttet til prosjekter med alvorlige forsinkelser som følge av Covid-19.

Gjennom de disponeringer som er gjort forventer vi å ha dekket opp behovene for forlengelser som følge av Covid-19 fram til nå. Vi legger også til grunn at framtidige behov vil være dekket med mindre det oppstår nye situasjoner med nedstengning eller andre tiltak som rammer framdriften i prosjektene.